
	Кыргыз Республикасынын 
Илим, жогорку билим берүү жана инновациялар министрлигине караштуу Интеллектуалдык менчик мамлекеттик фондунун 2026-жылдын  9-сентябрындагы 
№48-П буйругу менен бекитилген



Ч. Айтматовдун чыгармачылыгы боюнча
эссе-конкурсун өткөрүү жөнүндө
ЖОБО
1. Жалпы жоболор
1.1. Ушул Жобо Чыңгыз Айтматовдун чыгармачылыгы боюнча эссе конкурсунун (мындан ары – Конкурс) максаттарын жана милдеттерин, уюштуруу жана өткөрүү тартибин, катышуучулардын жана конкурстук иштердин талаптарын, аларды сунуштоо жана кароо тартибин, конкурстук иштерди баалоо критерийлерин, Конкурстун жеңүүчүлөрүн аныктоо жана сыйлоо тартибин аныктайт.
1.2. Конкурс Кыргыз Республикасынын Президентинин 2025-жылдын     2-октябрындагы №279 “Чыңгыз Айтматовдун туулган күнүнүн 100 жылдыгына арналган мааракелик иш-чараларды өткөрүү жөнүндө” Жарлыгын ишке ашыруу максатында өткөрүлөт.
1.3. Конкурстун уюштуруучусу болуп Кыргыз Республикасынын Илим, жогорку билим берүү жана инновациялар министрлигине караштуу Интеллектуалдык менчик мамлекеттик фонду эсептелет (мындан ары – Уюштуруучу).
1.4. Конкурс катышуунун өз ыктыярдуулугу, катышуучулардын теңдиги, конкурстук иштерди баалоодогу объективдүүлүк жана ачык-айкындуулук принциптеринде өткөрүлөт. 
1.5. Ушул Жободо пайдаланылуучу терминдер жана аныктамалар Кыргыз Республикасынын мыйзамдарында белгиленген маанилерде колдонулат. 
1.6. Бул Конкурс Чыңгыз Айтматовдун 100 жылдыгына арналган иш-чаралардын алкагында бир жолу өткөрүлөт.

2. Конкурстун максаттары жана милдеттери: 
2.1. Конкурстун максаттары болуп төмөнкүлөр эсептелет: 
- таланттуу жаштарды аныктоо, колдоо жана шыктандыруу; 
- Чыңгыз Айтматовдун өмүрүн, чыгармачылыгын жана адабий мурасын кеңири жайылтуу; 
	- Чыңгыз Айтматовдун чыгармаларында чагылдырылган философиялык, гуманисттик жана адеп-ахлактык идеяларды терең изилдөөгө көмөктөшүү;
- жаштардын чыгармачылык жана жазуу маданиятын өнүктүрүү; 
- Сөзгө, адабий мураска жана автордук эмгекке аяр мамиле жасоону калыптандыруу; 
- Жаштарды адептик сапаттарга, мекенчилдик сезимге, Мекенди сүйүүгө, адамды, эмгекти, жакшы иштерди жана абийирди урматтоого тарбиялоо; 
- Чыгармачылык дараметти, гумандуулукту, жарандык жоопкерчиликти жана боорукерликти өнүктүрүүгө көмөктөшүү. 
2.2. Чыңгыз Айтматовдун чыгармалары, анын турмуштагы жолу жана коомдук ишмердүүлүгү руханий, адеп-ахлактуулуктун, гумандуулуктун жана жарандык жоопкерчиликтин маанилүү үлгүсү болуп саналат.
2.3. Конкурсту өткөрүү –  Чыңгыз Айтматовдун адабий мурасын жаштар арасында кеңири жайылтууга, ата мекендик адабият жана маданиятка кызыгууну жогорулатууга өбөлгө түзөт.

3. Конкурстун катышуучулары
3.1. Конкурска Кыргыз Республикасынын 15 жаштан 35 жашка (35 жаш кирет) чейинки жарандары катыша алат. 
3.2. Конкурстун катышуучулары боло алат: 
· жалпы билим берүү уюмдарынын окуучулары; 
· жогорку жана орто кесиптик билим берүү уюмдарынын студенттери;
3.3. Ар бир катышуучу ушул Жобонун 5.1-пунктунда каралган темалардын бири боюнча конкурска бир конкурстук ишти тапшырууга укуктуу.
3.4. Конкурска катышуу ыктыярдуу жана акысыз болуп саналат.
	
4. Конкурстун уюштуруучусу
4.1.Уюштуруучу:
- Конкурсту даярдоону жана өткөрүүнү камсыз кылат;
- конкурстук иштерди жана өтүнмөлөрдү кабыл алууну жана каттоону жүргүзөт;
- Конкурстун калыстар тобун түзөт;
- Конкурста уюштуруучулук жана маалыматтык коштоону камсыз кылат;
- сунушталган материалдардын ушул Жобонун талаптарына ылайыктуулугун алдын ала кароону жүзөгө ашырат;
-конкурстук иштерди калыстар тобунун кароосуна өткөрүп берүүнү камсыз кылат;
- калыстар тобунун ишин уюштурууну камсыз кылат;
- Конкурстун жыйынтыгын чыгарууну камсыз кылат;
- жеңүүчүлөрдү сыйлоону жана зарыл болгон учурда катышуучуларга сертификаттарды тапшырууну камсыз кылат;
- Кыргыз Республикасынын мыйзамдарында жана ушул Жободо белгиленген тартипте конкурстун жыйынтыктары жана мыкты конкурстук иштер жөнүндө маалыматтарды жайгаштырууну камсыз кылат.
4.2. Уюштуруучу конкурсту өткөрүүгө мамлекеттик органдардын, жергиликтүү өз алдынча башкаруу органдарынын, билим берүү уюмдарынын, илимий жана маданий мекемелердин, коомдук уюмдардын өкүлдөрүн жана башка адистерди тартууга укуктуу.

5. Конкурстук иштердин темалары
5.1. Конкурстук иштер төмөнкү темалар боюнча кабыл алынат:
- “Ч. Айтматовдун чыгармаларындагы гуманизм философиясы”; 
- “Айтматовду окуганымда”; 
- “Ч. Айтматовдун чыгармаларында илим жана техника”; 
- “Жазуучунун чыгармачылыгындагы экологиялык көйгөйлөрдүн актуалдуулугу”; 
- “Ч.Айтматовдун чыгармаларындагы аялдардын образы”. 
5.2. Конкурстук иш катышуучу тандаган темага ылайык келиши жана анын өз алдынча автордук позициясын чагылдырышы керек.

        6. Конкурстук иштерге талаптар жана аларды тапшыруунун тартиби
6.1. Конкурска катышуу үчүн катышуучу төмөнкүлөрдү тапшырат:
 - Ушул Жобонун 1-тиркемесине ылайык форма боюнча өтүнмө; 
- конкурстук иш – 4 беттен ашпаган көлөмдөгү катышуучу өз алдынча жазган эссе. 
6.2. Конкурстук иш электрондук түрдө Microsoft Word (.doc же .docx) форматында берилет.
6.3. Конкурстук ишти тариздөөгө талаптар: 
- арип – Times New Roman;
- ариптин көлөмү – 14; 
- саптардын аралыгы – 1,5;
- текстти тегиздөө – туурасы боюнча; 
- бардык четтери – 2 см; 
- абзацтык чегинүү – 1,25 см. 
6.4. Конкурстук иштин файлынын аталышы төмөнкүдөй форматта таризделет: 
Аты-жөнү_ эссе 
Мисалы: Маматова _Б. М. _эссе.docx. 
6.5. Өтүнмөнүн файлынын аталышы төмөнкүдөй форматта таризделет: Аты-жөнү_өтүнмө
Мисалы: Маматова_Б. М. _өтүнмө.docx. 
6.6. Конкурстук иштер жана өтүнмөлөр электрондук түрдө Уюштуруучунун электрондук почтасынын дарегине берилет: d.akun@ilim.gov.kg.
6.7. Конкурстук иштер кыргыз же орус тилдеринде кабыл алынат.
6.8. Конкурстук иш оригиналдуу, катышуучу тарабынан өз алдынча аткарылган жана мурда ушул Жобонун алкагында Конкурска берилбеген болушу керек.
6.9. Катыштырылбайт: 
- плагиат; 
- үчүнчү жактардын материалдарын укукка жат түрдө өздөштүрүлсө; 
- толугу менен же көбүнчө башка адам тарабынан жазылган конкурстук ишти сунуштаса; 
- жасалма интеллекттин жардамы менен жазылган конкурстук ишти тапшырса. 
6.10. Конкурстук чыгармага автордук укук конкурстун катышуучусуна таандык болушу керек. Үчүнчү жактардын чыгармаларын, материалдарын же интеллектуалдык менчиктин башка объектилерин пайдалануу Кыргыз Республикасынын мыйзамдарына ылайык жүзөгө ашырылууга тийиш. 
6.11. Конкурстук иштин мазмуну, берилген маалыматтардын аныктыгы жана үчүнчү жактардын автордук укуктарынын сакталышы үчүн жоопкерчиликти конкурстун катышуучусу тартат. 
6.12. Ушул Жобонун талаптарына ылайык келбеген конкурстук иштерди алдын ала кароо этабында четке кагуу үчүн негиз болуп саналат.

7. Калыстар тобу
7.1. Конкурстук иштерди баалоо жана жеңүүчүлөрдү аныктоо үчүн Уюштуруучу тарабынан конкурстун калыстар тобу (мындан ары – Калыстар тобу) түзүлөт. 
7.2. Калыстар тобунун курамына жогорку билим берүү уюмдарынын профессордук-окутуучулук курамынын өкүлдөрү, адабият, маданият, билим берүү, илим жана башка тиешелүү тармактардагы адистер кирет. 
7.3. Калыстар тобунун сандык курамы 7 (жети) кишиден кем эмес киши түзүлөт. 
7.4. Калыстар тобунун курамы Уюштуруучу тарабынан бекитилет.
7.5. Калыстар тобунун мүчөлөрү ушул Жобонун 8.2. - пунктунда көрсөтүлгөн чыгармачыл иштерди баалоо критерийлеринин ар бири боюнча ар бир ишти 0дөн 5 ке чейинки балл менен баалашат. Жеңүүчүлөр Калыстар тобунун мүчөлөрү тарабынан коюлган иштерди суммалык баллдык баалоонун негизинде аныкталат. 
7.6. Эгерде эки же бир нече иш бирдей балл топтосо, Калыстар тобу кошумча кароо жүргүзөт, анын жүрүшүндө Калыстар тобунун ар бир мүчөсү мыктылыгы боюнча алдыңкы иштерди коет. Бирдей сандагы балл алган эки катышуучунун ортосунда байгелүү орундарды бөлүштүрүүгө жол берилбейт.
7.7. Калыстар тобунун бардык мүчөлөрү тарабынан эссени коллегиалдуу баалоонун жыйынтыгы боюнча эң көп балл алган катышуучулар Конкурстун жеңүүчүлөрү болуп таанылат. 
7.8. Калыстар тобунун чечими протокол менен таризделет, ага төрага жана отурумга катышкан калыстар тобунун мүчөлөрү кол коюшат. 
7.9. Калыстар тобунун чечими конкурстун жеңүүчүлөрүн аныктоо жана аларды сыйлоо үчүн негиз болуп саналат.

8. Конкурсту өткөрүүнүн тартиби жана баалоо критерийлери 
- Конкурс төмөнкү этаптарда өткөрүлөт: 
- конкурстук иштерди жана өтүнмөлөрдү кабыл алуу; 
- сунушталган материалдарды алдын ала кароо;
 - Калыстар тобунун конкурстук иштерин баалоо; 
 - жеңүүчүлөрдү аныктоо; 
- Конкурстун жыйынтыктарын бекитүү; 
- жеңүүчүлөрдү сыйлоо; 
- Уюштуруучу тарабынан белгиленген тартипте мыкты конкурстук иштерди жарыялоо.
8.2. Конкурстук иштерди баалоо төмөнкү критерийлер боюнча жүргүзүлөт:
 - берилген чыгарманын эссе жанрына дал келиши; 
- теманын ачылышынын тереңдиги жана баяндоонун ырааттуулугу;  
- эссенин мазмуну  коюлган темага дал келиши; 
- автордун өз позициясынын болушу жана аргументтүүлүгү; 
- сабаттуулук, логикалык жана стилистикалык тариздөө. 
8.3. Ар бир критерий 5 (беш) баллдык система боюнча бааланат. 
8.5. Конкурстун жыйынтыктары Уюштуруучу тарабынан Кыргыз Республикасынын мыйзамдарында белгиленген тартипте уюштуруучунун расмий интернет-ресурсуна жана/же расмий маалымат ресурстарына жайгаштырылат.

9. Конкурстун катышуучуларынын укуктары жана милдеттери
9.1. Конкурстун катышуучулары төмөнкүлөргө укуктуу:
- конкурс өткөрүүнүн шарттары жана тартиби жөнүндө маалымат алуу;
- конкурстук ишти ушул Жобонун талаптарына ылайык берүү; 
- Уюштуруучу тарабынан тиешелүү чечим кабыл алынганда катышуучунун сертификатын алуу; 
- Конкурстун жеңүүчүсү деп таанылган учурда сыйлануу. 
9.2. Конкурстун катышуучулары төмөнкүлөргө милдеттүү:
- ушул Жобонун талаптарын сактоо; 
- ишенимдүү маалымат берүү; 
- конкурстук ишти өз алдынча аткаруу; 
- автордук укук жана чектеш укуктар чөйрөсүндөгү Кыргыз Республикасынын мыйзамдарын сактоо; 
- конкурстук иштерди тапшырууда белгиленген мөөнөттөрдү сактоо.

8. Конкурсту каржылоо
- конкурсту уюштуруу жана өткөрүү менен байланышкан иш-чараларды каржылоо тиешелүү максаттарга каралган каражаттардын, ошондой эле Кыргыз Республикасынын мыйзамдарында тыюу салынбаган башка булактардын чегинде Кыргыз Республикасынын Илим, жогорку билим берүү жана инновациялар министрлигинин алдындагы Интеллектуалдык менчик мамлекеттик фондунун каражаттарынын эсебинен жүзөгө ашырылат.
- ушул Жобонун 10.1-пунктунда каралган каражаттардын эсебинен катышуучулардын сертификаттарын, жеңүүчүлөрдүн дипломдорун даярдоого, эстелик байгелерди сатып алууга, конкурсту маалыматтык жана уюштуруучулук жактан камсыз кылууга жана аны өткөрүүгө байланышкан башка чыгымдар ишке ашырылышы мүмкүн.

11. Жеңүүчүлөрдү сыйлоо 
- Конкурстун жеңүүчүлөрүн сыйлоо тиешелүү протокол менен таризделген Калыстар тобунун чечиминин негизинде жүргүзүлөт. 
- Конкурстун жеңүүчүлөрүнө дипломдор жана эстелик белектер тапшырылат. 
- жеңүүчүлөрдүн саны жана эстелик байгелердин өлчөмү (наркы) болгон финансылык каражаттарды жана конкурсту өткөрүүнүн шарттарын эске алуу менен Уюштуруучу тарабынан аныкталат. 
- Конкурстун катышуучуларына катышкандыгы жөнүндө сертификаттар тапшырылат. 

12. Жеке маалыматтарды иштеп чыгуу 
- Конкурстун катышуучуларынын жеке маалыматтарын иштеп чыгуу Уюштуруучу тарабынан Кыргыз Республикасынын Санарип кодексине жана жеке маалыматтарды коргоо чөйрөсүндөгү Кыргыз Республикасынын башка ченемдик укуктук актыларына ылайык ишке ашырылат. 
- катышуучулардын жеке маалыматтары конкурсту уюштуруу жана өткөрүү, конкурстук иштерди баалоо, жыйынтыктарды чыгаруу, жеңүүчүлөрдү сыйлоо жана Конкурстун жыйынтыктары жөнүндө маалымдоо максатында гана иштелип чыгат. 
- Уюштуруучу катышуучулардын жеке маалыматтарынын купуялуулугун жана корголушун Кыргыз Республикасынын мыйзамдарына ылайык камсыз кылат. 
- Кыргыз Республикасынын мыйзамдарында каралган учурларда жеке маалыматтарды иштеп чыгуу катышуучунун же болбосо анын мыйзамдуу өкүлүнүн макулдугунун негизинде ишке ашырылат. 

13. Корутунду жоболор 
- ушул Жобо менен жөнгө салынбаган маселелер Кыргыз Республикасынын мыйзамдарына ылайык чечилет. 
- Конкурсту өткөрүү менен байланышкан маселелерди жөнгө салуучу Кыргыз Республикасынын мыйзамдарына өзгөртүүлөр киргизилген учурда, ушул Жобо Кыргыз Республикасынын мыйзамдарына карама-каршы келбеген бөлүгүндө колдонулат. 
- ушул Жобого өзгөртүүлөр жана толуктоолор аны бекитүү үчүн белгиленген тартипте киргизилет.
1-тиркеме 
Эссе-конкурска катышууга
ӨТҮНМӨ
	Аты-жөнү 
(толук) 
	

	Область /шаар  /  же район
(толук дареги) 
	 

	Жашаган жеринин дареги
	

	Окуу жайдын аталышы

	 

	Окуучу, студент 
	 



	 Эссенин темасы
	 



	Е-mail 
	 



	Байланышуу үчүн телефону 
	 




Мен сунуштаган конкурстук иш өз алдынча жана оригиналдуу болуп саналарын ырастайм. 
Конкурсту өткөрүүнүн шарттары жана ушул Жобонун талаптары менен тааныштым жана макулмун.

 “___” _________________ 2026-ж.

Катышуучунун колу: ______________________ 

Аты-жөнү.: __________________________________



2-тиркеме
Жеке дайындарды чогултууга жана иштеп чыгууга макулдуктун
типтүү формасы
 
[bookmark: _Hlk231306875]Мен,_________________________________________________________________________                          (фамилиясы, аты, атасынын аты (болгон болсо))
__________________________________________________________________________________________________________________________________________________________ 
(туулган датасы, инсандык номер / инсандыкты тастыктоочу документтин номери)

Байланыш маалыматы:_________________________________________________________
(телефон, электрондук почта)
 Кыргыз Республикасынын Санарип кодексинин 79-беренесинин 1, 4 жана 5-бөлүктөрүнө ылайык өз эрким менен, конкреттүү, маалымдалган жана аң-сезимдүү түрдө макулдук берем:
__________________________________________________________________
(иштеп чыгуу жазмаларынын ээсинин, кармоочунун аталышы, дареги, байланыш маалыматы)
Менин жеке маалыматтарымды төмөнкү көлөмдө иштеп чыгууга уруесат берүүгө макулмун:
 
	Иштеп чыгуунун максаты
	Жеке маалыматтардын тизмеси
	Макулдуктун мөөнөтү

	 
	 
	 

	
	
	

	 
	 
	 


 
Макулдук жеке маалыматтар менен төмөнкү аракеттерди жасоого берилет:
_____________________________________________________________________________ (чогултуу, жазуу, системалаштыруу, топтоо, сактоо, тактоо, пайдалануу, өткөрүп берүү, аноним кылуу, бөгөттөө, өчүрүү жана иштеп чыгуунун максаттарына ылайык башка аракеттер)

Жеке маалыматтарды иштеп чыгуулар жөнүндө маалыматтар (болгон болсо):
_____________________________________________________________________________
(иштеп чыгуунун аталышы / аты-жөнү жана дареги)
 
Мен төмөнкүлөр менен тааныштым:
1. ушул макулдук кол коюлган датадан тартып, иштеп чыгуунун максатына жетишүү үчүн жазуулар ээси тарабынан белгиленген мөөнөттө, Кыргыз Республикасынын мыйзамдарында башкача белгиленбесе, күчүндө болот;
1. Кыргыз Республикасынын Санарип кодексинин 79-беренесине ылайык мен каалаган убакытта ушул макулдукту чакыртып алуу укугуна ээмин; жокко чыгаруу жол-жобосу макулдук берүү жол-жобосуна караганда оордук келтирбеши керек;
1. макулдукту кайтарып алуу жазуу жүзүндөгү арыз берүү аркылуу мен, менин мыйзамдуу же ыйгарым укуктуу өкүлүм тарабынан жүзөгө ашырылышы мүмкүн;
1. мен жеке дайындар субъектисинин укуктарына: маалыматтарыма жетүүгө, аларды оңдоого, жок кылууга жана мыйзамдарда белгиленген тартипте иштетүүнү токтотууга ээмин.
____________________________   _________________ «___» ____________ 20__ - ж.
         	  (Аты-жөнү)                                      	(Колу)                                 (Датасы)

